РК Партизан
<s>Рукометни клуб Партизан је рукометни клуб из Београда.</s><s>Клуб је део Спортског друштва Партизан.</s>

<s>Историја 
Рукометни клуб Партизан је основан 1948. године, а оснивачи су били: Божа Шварц, Мариан Фландер, Артур Такач и Звонко Бенедиковић.</s><s>Први тренер М.</s><s>Фландер, оформио је екипу од ђака прве и друге мушке гимназије: Јанчић Богдан, Јанчић Бранко, Мијалковић Радомир, Петровић Цуки, Зечевић Драшко, Станкић Светислав, Тадић Душан, Ватовец Милан, Џепаровски Благоје, Милинковић Ђорђе, Јаношевић Василије, Шпет Александар, Славковић Љубомир, Анушић Душан, Миладиновић Влада, Димитријевић Душан, Кордић Љубомир, Назечић Салко и Миљан Миљанић (прослављени фудбалски тренер).</s>

<s>Прву утакмицу у великом рукомету: РК Партизан је одиграо са Радничким из Крагујевца.</s><s>Коначан резултат био је 22:2 за РК Партизан.</s><s>Први капитен РК Партизан био је Богдан Јанчић.</s>

<s>7. јануара 1957. године, на Божић, РК Партизан почиње свој живот у малом рукомету.</s>

<s>Већ 29. новенбра 1958. године, осваја се први велики трофеј Куп Југославије (у том тренутку клуб је био друголигаш).</s><s>РК Партизан је у финалу био бољи од Младости из Загреба.</s><s>Резултат је био 10:8.</s><s>Далеко најбољи играч финала је био Драган Мики Стевановић.</s>

<s>Састав освајача првог трофеја: Шулентић, Рабата, Јовановић, Стевановић, Хасан Џекај, Јанчић, Вуковић, Клисић, Ерор, Мартинчевић, Радуловић, тренер: Б. Мутић.</s>

<s>Време 60-их је време прве и друге лиге.</s><s>У сезони 1965/66. рукометаши Партизана долазе до другог Купа Југославије (опет као друголигаши).</s><s>Овог пута у финалу је савладана РК Босна Сарајево, резултат прве утакмице је 14:9, реванш је одигран 25. маја (дан Младости) у Титовом Кумровцу, а резултат је био нерешен 11:11.</s>

<s>Убрзо након освајања националног купа Драган Мики Стевановић, постаје секретар клуба а за Партизан тада наступа и легендарни фудбалски голман Милутин Шошкић.</s>

<s>У овом периоду основан је и женски рукометни клуб.</s>

<s>70-те почињу врло успешно, РК Партизан у сезони 1970/71. осваја трећи Куп Југославије.</s><s>Финале је одиграно у Сомбору, РК Партизан је савладао РК Црвенку са 18:14 (и овог пута клуб је био друголигаш).</s><s>Наредне сезоне клуб се враћа у Прву лигу Југославије.</s>

<s>Године 1991.</s><s>Рукометни клуб Партизан се враћа у Прву лигу.</s><s>90-те су обележене ратовима неоправданим и ничим изазваним санкцијама.</s>

<s>Маја 1993. године Рукометни клуб Партизан осваја шампионску титулу, по први пут постаје првак Југославије.</s><s>Дуго ће се памтити три меча финала плеј-офа утакмице са Црвеном звездом.</s><s>Поменућемо имена, освајача прве титуле: Ђорђић, Зурнић, Маглајлија, Ступар, Росић, Јовановић, Поповић, Перуничић, Рогановић, Пртина и Станковић са тренером Јовицом Елезовићем.</s>

<s>Највећи успех у европским такмичењима је учешће у полуфиналу ЕХФ Купа победника купова (1998/1999 и 2001/2002) и полуфиналу ЕХФ Челенџ купа (2010/2011) као и учешће у Лиги шампиона (1999/2000, 2003/2004, 2011/2012 и 2012/2013).</s><s>Памте се легендарне утакмице у међународним такмичењима: Партизан - Нидервицбах, Партизан - Сиудад Реал и Партизан - Загреб.</s>

<s>Године 2007.</s><s>РК Партизан је освојио први Куп Србије у рукомету.</s><s>Завршница је организована у Крагујевцу, а у финалу РК Партизан је победио Југовић са 31:26.</s><s>Састав: Марјанац, Ћирковић, Маркићевић, Радуловић, Станковић А., Стојковић, Вујадиновић, Радовановић, Митровић, Радосављевић М., Станковић Б., Милићевић, Беочанин, Мирковић, тренер: Никола Јевремовић.</s>

<s>Дупла круна (3) :
 1992/93, 1993/94, 2011/12.</s>

<s>Успеси</s>

<s>Тренутни састав 
Екипа 2015/16., на званичном сајту РК Партизан :</s>

<s>Тренер : Ненад Максић</s>

<s>Помоћни тренери : Јосип Драслер и Жељко Радојевић</s>

<s>Бивши играчи</s>

<s>Бивши тренери</s>

<s>Референце</s>

<s>Спољашње везе</s>

<s>Званични веб-сајт
 Државни Прваци
 Профил - Суперлига Србије
 Профил - Лига шампиона
 Профил на сајту ЕХФ
 Статистика РК Партизан
Srpski rukometni klubovi</s>

